
A V I Z

asupra proiectului de Lege privind aprobarea Ordonanţei de urgenţă a Guvernului nr.180/2000 pentru modificarea şi completarea Legii asigurărilor sociale de sănătate nr.145/1997
Cu adresa nr.572 din 06.11.2000, înregistrată sub nr.31/1156 din 06.11.2000, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege  privind aprobarea Ordonanţei de urgenţă a Guvernului nr.180/2000 pentru modificarea şi completarea Legii asigurărilor sociale de sănătate nr.145/1997.


Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din  2 februarie  2005.



În urma examinării, s-a constatat că proiectul de lege a rămas fără obiect, întrucât ordonanţa supusă aprobării vizează modificarea Legii nr.145/1997 care a fost  abrogată prin Ordonanţa de urgenţă nr.150/2002 privind organizarea şi funcţionarea sistemului de asigurări sociale. În acest sens sunt prevederile art. 108 alin.(1) din Ordonanţa de urgenţă  a Guvernului nr.150/2002 publicată în Monitorul Oficial al României nr.838 din 20.11.2002 unde se precizează expres că „se abrogă  Legea asigurărilor sociale de sănătate nr.145/1997, publicată în Monitorul Oficial al României Partea I, nr.178 din 31 iulie 1997, cu modificările şi completările ulterioare, precum şi orice alte dispoziţii contrare”.



Faţă de aceste  considerente, membrii comisiei au hotărât, cu majoritate de voturi, să propună Plenului Camerei Deputaţilor, respingerea proiectului de lege  ca rămas fără obiect.


În raport de obiectul şi conţinutul său, ce vizează modificarea unei legi organice, proiectul de lege face parte din categoria legilor organice.

PREŞEDINTE,                                          

Sergiu Andon

consilier

Diaconu Dumitra

